《游山归遇雨呈仲灵冲晦》
宋代·杨蟠

九里松门雪过时，篮舆袅袅碍松枝。
雨留宿客还斜落，风送行人亦倒吹。
华表忽惊黄鹤反，耳中犹带白猿悲。
来朝弗著登山屐，可避君呼谢客儿。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。